**MUNICIPIUL BUCUREŞTI**

# CONSILIUL LOCAL AL SECTORULUI 3

## H O T Ă R Â R E

**privind alocarea de fonduri de la bugetul local al Sectorului 3, în vederea continuării lucrărilor de pictură la Biserica Sfântul Ioan Botezătorul - Dristor,**

**cu sediul în Str. Râmnicu Sărat nr. 7, Sector 3, București**

 **Având în vedere:**

* Raportul de specialitate nr. 79/19.10.2012 al Serviciului Cultură Educaţie Sport,
* Cererea Arhiepiscopiei Bucureștilor, înregistrată la Primăria Sectorului 3 cu numărul 7922/08.10.2012
* Ordonanţa Guvernului României nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată prin Legea nr. 125/2002, modificată și completată prin Legea nr. 128/2009,
* Hotărârea Guvernului nr. 1470/2002 pentru aprobarea Normelor Metodologice de aplicare a Ordonanţei Guvernului nr. 82/2001,
* Hotărârea Guvernului nr. 313/2006, privind modificarea şi completarea normelor metodologice de aplicare ale Ordonanţei Guvernului nr. 82/2001, articolul 4, alin. 2 , litera b şi articolul 5,
* Hotărârea Guvernului nr. 1265/2010, privind modificarea şi completarea normelor metodologice de aplicare ale Ordonanţei Guvernului nr. 82/2001,
* raportul Comisiei de studii, prognoze economico-sociale, buget, finante ;
* raportul Comisiei de invatamant, activitati stiintifice, cultura, culte, sport si tineret;
* raportul Comisiei de administratie publica locala, juridica, apararea ordinii publice si respectarea drepturilor cetatenilor.

În temeiul prevederilor art. 45 alin. 1 si art. 81, alin. 2, lit. s din Legea nr. 215/2001 privind Administraţia Publică Locală, completată şi modificată,

**CONSILIUL LOCAL SECTOR 3**

**H O T Ă R Ă Ş T E:**

**Art.1.** Se aprobă alocarea sumei de 100.000 lei în vederea continuării lucrărilor de pictură la Biserica Sfântul Ioan Botezătorul - Dristor, cu sediul în Str. Râmnicu Sărat nr. 7, Sector 3, București

**Art.2.** Direcţia Economică, Direcţia Investiţii Achiziţii şi Direcția Învățământ Cultură vor duce la îndeplinire prevederile prezentei hotărâri.

**Art.3.** Prezenta hotărâre intră în vigoare începând cu data afişării la sediul Primăriei Sectorului 3, str. Parfumului nr. 2-4, Sector 3.

#### PREŞEDINTE DE ŞEDINŢĂ

**NIOLESCU ADRIAN IONUT**

**CONTRASEMNEAZA**

**SECRETAR**

 **MARIUS MIHAITA**

**NR. 198**

**DIN 31.10.2012**